text: Skráin – Dansifelagið í Havn
text: #000002
text: Egil Bakka 1977: føroysk dansispøl • føroyskur dansur
text: #000004
text: Dýrd á vík og vág
  Sálmar til gudstænastu / salmer til gudstjeneste / ylistyslauluja
text: #000006
text: Einki hevur verið vanligt í føroyskum dansi seinasta árið – tí hevur Sláið Ring heitt á feløgini at taka serlig fyrivarni fyri koronasmittuni. Hetta hevur sjálvandi gjørt, at ikki ber til at hava almennan dans, fara dansiferðir uttanlands ella at feløg vitja hvørt annað. Fyri at halda lív í feløgunum, so hevur Sláið Ring givið feløgunum møguleika at søkja eina minni upphædd í serstakum styrki til innanlands tiltøk í hesum sambandi – hesum tók Klaksvíkar dansifelag av og fór útferð til Viðareiðis og gistu har, og gleðast vit í Sláið Ring um, at feløg finna øðrvísi mátar at halda lív í feløgunum. Her er stutt ferðafrásøgn og nakrar myndir frá túrinum.
text: #000008
text: Leygardagin 13 feb. fóru vit til Viðareiðis. Vit vóru 43 fólk í ferðalagnum. Á Viðareiði vóru vit væl móttikin á Hotell Norð. Eftir at hava gjørt okkum klár, fóru vit ein túr í bygdini. Joan Jacob Heinesen (Akke) var frásøgumaður. Hann greiddi frá um virksemi á Viðareiði í dag og samanbar við, hvussu bygdarlívið var broytt, síðani hann var barn. Eisini tók hann eldri søgur fram, ið lýstu virksemið í Føroya norðastu bygd gjøgnum tíðirnar. Vit steðgaðu á við eldru býlingarnar í bygdini og í gamla skúlanum. Túrurin endaði í Viðareiðis kirkju.
text: #000009
text: Eftir at hava vitjað í kirkjuni, fóru vit innar í Ónagerði, har fryntligu prestarhjúnini tóku ímóti okkum og greiddu okkum frá um prestagarðin. Síðani gekk leiðin aftur á hotellið, har vit slógu tunnu, áðrenn vit fóru til borðs. Maturin var framúr, og gott lag var á fólki. Tá borðhaldið var liðugt, fóru vit uppá gólv. Dansurin gekk lystiliga. Vit kvóðu kvæði og vísur av lættara endanum, og nógv vóru tey, sum hildu seg fram at við at skipa. Tá klokkan nærkaðist 2:00, endaðu vit við at telja jólini.
text: #000010
text: Morgunin eftir var góður morgunmatur á skránni. Síðani varð farið í kirkju. Eftir kirkjugongdina vendu vit aftur til Klaksvíkar – samd um, at vit høvdu havt ein sera góðan túr, sum setti eitt virðiligt punktum fyri dansiveturin 2020/21, sum annars hevði verið heldur spakur av koronaávum.
text: #000011
text: Myndir frá útferðini á Viðareiði
text: #000012